b"\n_START_ARTICLE_\nZeb\xc3\xba\n_START_SECTION_\nTaxonomia\n_START_PARAGRAPH_\nEl nom cient\xc3\xadfic (que actualment \xc3\xa9s Bos primigenius indicus) era originalment Bos indicus tractant-lo com a esp\xc3\xa8cie diferenciada, per\xc3\xb2 actualment es classifica dins l'esp\xc3\xa8cie Bos primigenius, junt amb la subespecie toro (Bos primigenius taurus) i l'antecedent de tots dos l'extingit Ur (Bos primigenius primigenius).\n_START_SECTION_\nOrigen\n_START_PARAGRAPH_\nEs creu que els zeb\xc3\xbas deriven de l'ur asi\xc3\xa0tic, que a vegades \xc3\xa9s tractat com a subesp\xc3\xa8cie amb el nom de, Bos primigenius namadicus. Una altra esp\xc3\xa8cie de bov\xc3\xad silvestre, el gaur (Bos gaurus) pot ser que hagi contribu\xc3\xaft al desenvolupament dels zeb\xc3\xbas. Els urs salvatges asi\xc3\xa0tics varen desapar\xc3\xa8ixer durant la Civilitzaci\xc3\xb3 de la Vall de l'Indus, possiblement per hibridaci\xc3\xb3 amb els zeb\xc3\xbas domesticats i per la fragmentaci\xc3\xb3 de les poblacions salvatges degut a la p\xc3\xa8rdua d'h\xc3\xa0bitat.\n_START_SECTION_\nRaces\n_START_PARAGRAPH_\nHi ha unes 75 races de zeb\xc3\xba que es divideixen entre races africanes i races del sud d'\xc3\x80sia. La ra\xc3\xa7a africana \xe2\x80\x9csanga\xe2\x80\x9d es pot distingir de les altres races pures de zeb\xc3\xba pel fet de tenir geps m\xc3\xa9s petits i col\xc2\xb7locats m\xc3\xa9s endavant._NEWLINE_A l'\xc3\x80frica es van importar zeb\xc3\xbas des de fa segles i es van creuar amb toros locals essent la concentraci\xc3\xb3 de gens de zeb\xc3\xbas m\xc3\xa9s alta a l'illa de Madagascar que al continent._NEWLINE_Al Brasil es van importar zeb\xc3\xbas a principi del segle XX i es van creuar amb la ra\xc3\xa7a europea de vaca \xe2\x80\x9ccharolesa\xe2\x80\x9d al resultat obtingut se'n diu chanchim que t\xc3\xa9 carn de millor qualitat que el zeb\xc3\xba i m\xc3\xa9s resist\xc3\xa8ncia a la calor que la vaca charolesa._NEWLINE_Tamb\xc3\xa9 s'han fet creuaments amb diverses races de toros i tamb\xc3\xa9 de iacs, gaurs o bantengs._NEWLINE_En el rodeos nord-americans es fan servir, sovint, zeb\xc3\xbas de la ra\xc3\xa7a \xc3\xadndia Brahman. _NEWLINE_El 1999, investigadors de la Universitat A&M de Texas van reeixir a clonar un zeb\xc3\xba."